Document ID: 31980R2901

ΚΑΝΟΝΙΣΜΟΣ (ΕΟΚ) αριθ. 2901/80 ΤΗΣ ΕΠΙΤΡΟΠΗΣ της 10ης Νοεμβρίου 1980 περί τροποποιήσεως των παραρτημάτων 5 και 6 του κανονισμού (ΕΟΚ) αριθ. 574/72 του Συμβουλίου "περί του τρόπου εφαρμογής του κανονισμού (ΕΟΚ) αριθ. 1408/71 "περί εφαρμογής των συστημάτων κοινωνικής ασφαλίσεως στους μισθωτούς και στις οικογένειές τους που διακινούνται εντός της Κοινότητος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως της Ελλάδος, και ιδίως το άρθρο 146 παράγραφος 2,
Εκτιμώντας:
ότι, το Συμβούλιο εξέδωσε στις 21 Μαρτίου 1972 τον κανονισμό (ΕΟΚ) αριθ. 574/72(1), όπως τροποποιήθηκε τελευταία από τον κανονισμό (ΕΟΚ) αριθ. 1517/79 (2)-
ότι κατ' εφαρμογή του άρθρου 22 της εν λόγω πράξεως, πρέπει να γίνουν ορισμένες προσαρμογές του κανονισμού (ΕΟΚ) αριθ. 574/72, που καθίστανται αναγκαίες λόγω της προσχωρήσεως και σύμφωνα με τις κατευθύνσεις που ορίζονται στο παράρτημα II της εν λόγω πράξεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα 5 του κανονισμού (ΕΟΚ) αριθ. 574/72, το σημείο "19. ΓΕΡΜΑΝΙΑ (ΟΔ)-ΕΛΛΑΣ" τροποποιείται ως εξής:
"19. ΓΕΡΜΑΝΙΑ (ΟΔ)-ΕΛΛΑΣ
Τα άρθρα 1 και 3 μέχρι 6 του διοικητικού διακανονισμού της 19ης Οκτωβρίου 1962 και ο δεύτερος διοικητικός διακανονισμός της 23ης Οκτωβρίου 1972 περί της συμβάσεως για την ασφάλιση κατά της ανεργίας της 31ης Μαΐου 1961."
Άρθρο 2
Το παράρτημα 6 του κανονισμού (ΕΟΚ) αριθ. 574/72 τροποποιείται ως εξής:
1. Το σημείο "Ζ. ΙΤΑΛΙΑ" αντικαθίσταται από το ακόλουθο κείμενο:
"Ζ. ΙΤΑΛΙΑ
1. Συντάξεις αναπηρίας, γήρατος και επιζώντων" α) Σχέσεις με το Βέλγιο, τη Γαλλία (με εξαίρεση τα γαλλικά ταμεία εργατών ορυχείων), τη Δανία, την Ελλάδα, το Ηνωμένο Βασίλειο, την Ιρλανδία, τις Κάτω Χώρες και το Λουξεμβούργο: άμεση πληρωμή β) σχέσεις με την Ομοσπονδιακή Δημοκρατία της Γερμανίας και τα γαλλικά ταμεία εργατών ορυχείων: πληρωμή μέσω των οργανισμών συνδέσεως 2. Παροχές εργατικών ατυχημάτων και επαγγελματικών ασθενειών άμεση πληρωμή
"
2. Το σημείο "Ι. ΚΑΤΩ ΧΩΡΕΣ" αντικαθίσταται από το ακόλουθο κείμενο:
"Ι. ΚΑΤΩ ΧΩΡΕΣ
1. Σχέσεις με το Βέλγιο, τη Γαλλία, τη Δανία, την Ελλάδα, το Ηνωμένο Βασίλειο, την Ιρλανδία, την Ιταλία και το Λουξεμβούργο: άμεση πληρωμή 2. Σχέσεις με την Ομοσπονδιακή Δημοκρατία της Γερμανίας: πληρωμή μέσω των οργανισμών συνδέσεως (εφαρμογή των διατάξεων που αναφέρονται στο παράρτημα 5)
"
Άρθρο 3
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 10 Νοεμβρίου 1980.

Labels: 9
0
18
15